open-index/open-wikipedia-markdown huggingface dataset:
Αιχμάλωτος της αγάπης

***Αιχμάλωτος της αγάπης*** (Ισπανικά: *Prisionera de amor*) είναι τηλενουβέλα μεξικάνικης παραγωγής του 1994.

Πρωταγωνιστούν Μαριμπέλ Γουάρδια, Σαούλ Λισάσο, Γκαμπριέλα Γκόλντσμιθ και Ραφαέλ Μπαλεντόν.

## Υπόθεση
Η Κριστίνα Καρβαχάλ είναι γυναίκα που έχει καταβάλει άδικη ποινή στη φυλακή. Κακώς κατηγορήθηκε για το θάνατο του συζύγου της. Μετά από δέκα χρόνια βγαίνει από τη φυλακή για καλή συμπεριφορά.

Οι κόρες της, η Καρίνα και η Ρόσιτα, ηλικίας πέντε και ενός ετών, όταν η Κριστίνα φυλακίστηκε, τώρα είναι 15 και 11 ετών. Έχουν ανατραφεί από τη θεία του πατέρα και τον θείο τους, την Ελόισα και τον Μπραούλιο Μοναστέριος. Ο Μοναστέριος μισεί την Κριστίνα. Πιστεύουν ότι είναι υπεύθυνη για το θάνατο του ανηψιού τους, ενώ είπε στα κορίτσια ότι είναι ορφανά.

## Κάστ
*Μαριμπέλ Γουάρδια ως *Κριστίνα Καρβαχάλ/Φλορένσια Ροντάν*
*Σαούλ Λισάσο ως *Χοσέ Αρμάντο Βιδάλ*
*Γκαμπριέλα Γκόλντσμιθ ως *Ισάουρα Ντουράν*
*Ραφαέλ Μπαλεντόν ως *Μπραούλιο Μοναστέριος #1*
*Εδουάρδο Νοριέγα ως *Μπραούλιο Μοναστέριος #2*
*Χουλιέτα Εγουρόλα ως *Φλάβια Μοναστέριος*
*Αλμπέρτο Ινσούα ως *Γκαστόν Μοναστέριος*
*Ιράν Εόρι ως *Ελοίσα ντε Μοναστέριος*
*Κάρλα Άλβαρες ως *Καρίνα Μοναστέριος*
*Χεράρδο Έμμερ ως *Άλεξ Μοναστέριος*
*Άλιξ ως *Σόνια Μοναστέριος*
*Αλίσα Βέλες ως *Ροσίτα Μοναστέριος*
*Αριέλ Λόπεζ Παδίγια ως *Φεδερίκο Μοναστέριος*
*Ροσάριο Γκαλβές ως *Εουχένια*
*Λετίσια Καλντερόν ως *Κονσουέλο*
*Εδουάρδο Σανταμαρίνα ως *Ροδρίγο Μιράντα*
*Κάρμεν Αμέσκουα ως *Χισέλα*
*Ροδόλφο Αρίας ως *Εφρέν*
*Αλβάρο Καρκάνιο ως *Πασκουάλ*
*Χουάν Φελίπε Πρεσιάδο ως *Αλμπίνο*
*Λορένα Μεριτάνο ως *Εστέρ*
*Φερνάντο Τσανγερότι ως *Αγούστο Μπιανκί*
*Σεμπαστιάν Λιχάρδε ως *Χεράρδο Άβιλα*
*Χουάν Κάρλος Μουνιός ως *Άνχελ*
*Ρομπέρτο Γκουτιέρρες ως *Οσβάλντο Σερράνο'
*Σίλβια Ντερμπές ως *Τσάγιο*
*Άλφα Ακόστα ως *Μαριάνα*
*Φαμπιόλα Καμπομάνες ως *Λουσίλα*
*Λεόνάρδο Γκαρσία ως *Όσκαρ*
*Μάνε Μακέδο ως *Ντέλια Εσκομπέδο*
*Πατρίσια Μαρτίνες ως *Εουφέμια*
*Ίρμα Τόρρες ως *Λιμπράδα*
*Χεορχίνα Πεδρέ ως *Λους*
*Μόνικα Ντιόνε ως *Τετέ*
*Σέρχιο Χιμένες ως *Ιατ. Σάντος*
*Χαβιέρ Γκόμες ως *Ουμπέρτο''
*Άλμα Ρόσα Ανιόρβε
*Μπεατρίς Αμπρίς 
*Χοσέ Σαλόμε Μπρίτο 
*Διονίσιο
*Μπάρμπαρα Έιμπενσχουτς
*Μαξιμιλιάνο Ερνάντες 
*Κλάουδια 
*Ιντσαουρέγι
*Τέλμα Ντοράντες 
*Χοσέ Αμαδόρ 
*Κάλα Ρουίς 
*Κάρλος Αγκίλα 
*Αρασέλι Αράμπουλα

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Νάντια Τίλλερ

Η **Νάντια Τίλλερ** ή όπως είναι ευρέως γνωστή **Νάντια Τίλερ** (, (Βιέννη, 16 Μαρτίου 1929 - Αμβούργο, 21 Φεβρουαρίου 2023) ήταν Αυστριακή ηθοποιός. Ήταν μια από τις πιο δημοφιλείς ηθοποιούς του διεθνούς κινηματογράφου των δεκαετίων του 1950 και του 1960 παίρνοντας μέρος μεταξύ άλλων σε γαλλικές ταινίες όπως το *[[Ριφιφί]]* του Ζιλ Ντασέν και το *[[Έγκλημα στο δάσος της βουλώνης]]* του Ζιλ Γκρέιντζερ όπου υποδύθηκε την τοξικομανή Λούκι Φριντέλ.

Απεβίωσε στις 21 Φεβρουαρίου 2023 σε ηλικία 93 ετών.

## Επιλεγμένη Φιλμογραφία

* Kiss Me Casanova (1949)
* Kleiner Schwindel am Wolfgangsee (1949)
* Child of the Danube (1950)
* Schäm' dich, Brigitte! (1952)
* Ich hab' mich so an Dich gewöhnt (1952)
* Illusion in a Minor Key (1952)
* The Empress of China (1953)
* To Be Without Worries (1953)
* Ein tolles Früchtchen (1953)
* Hit Parade (1953)
* Love and Trumpets (1954)
* She (1954)
* Hello, My Name is Cox (1955)
* Ball at the Savoy (1955)
* Reaching for the Stars (1955)
* The Barrings (1955)
* Mozart (1955)
* How Do I Become a Film Star? (1955)
* Ich suche Dich (1956)
* The Bath in the Barn (1956)
* Spy for Germany (1956)
* Banktresor 713 (1957)
* El Hakim (1957)
* La Tour, prends garde ! (1958)
* *[[Έγκλημα στο δάσος της βουλώνης]]* (1958)
* Rosemary  (1958)
* Ριφιφί (1959)
* Labyrinth  (1959)
* The Rough and the Smooth (1959)
* The Buddenbrooks (1959)
* World in My Pocket (1961)
* L'Affaire Nina B.|f (1961)
* Geliebte Hochstaplerin (1961)
* Λευκή σάρκα...μαύρη ψυχή (1962)
* *[[Λούλου, το ημερολόγιο μιας αμαρτωλής|Λουλού]]* (1962)
* Gripsholm Castle (1963)
* Das große Liebesspiel (1963)
* Tonio Kröger (1964)
* Pleins feux sur Stanislas (1965)
* Who Wants to Sleep? (1965)
* *[[Ριφιφί στο Παρίσι]]* (1966)
* The Poppy Is Also a Flower (1966)
* Tender Scoundrel (1966)
* Lady Hamilton (1968)
* Death Knocks Twice (1969)
* Slap in the Face  (1970)
* Seventeen and Anxious (1970)
* Engel, die ihre Flügel verbrennen (1970)
* The Dead Are Alive (1972)
* The Monk (1972)
* The Silkworm (1973)
* Wanted: Babysitter (1975)
* *Der Sommer des Samurai* (1986)
* *Pakten* (1995)
* Barfuss (2005)
* Dinosaurier'' (2009)

## Παραπομπές

## Εξωτερικοί σύνδεσμοι
* 
*

Κατηγορία:Αυστριακοί ηθοποιοί
Αλίσα Γουάιτ-Γκλουζ

Η **Αλίσα Γουάιτ-Γκλουζ** (*Alissa White-Gluz*, γεννημένη 31 Ιουλίου 1985) είναι Καναδή τραγουδίστρια, γνωστή ως ηγέτιδα της σουηδικής death metal μπάντας Arch Enemy, πρώην τραγουδίστρια και ιδρυτικό μέλος του καναδικού metalcore συγκροτήματος The Agonist. Το φωνητικό στυλ της περιλαμβάνει τόσο  όσο και καθαρά φωνητικά (τραγούδι). Αν και πρωταγωνιστούσε με το μελωδικό death metal και metalcore, εμφανίστηκε ως τραγουδίστρια για power metal, symphonic metal και deathcore συγκροτήματα, κυρίως Kamelot, Delain και Carnifex και έχει εμφανιστεί ζωντανά με Nightwish και με Tarja Turunen.
εναλλ.=Alissa White-Gluz|μικρογραφία|208x208εσ

## Οικογένεια
Η Αλίσα γεννήθηκε στο Μόντρεαλ του Καναδά. Οι παππούδες της ήταν φυλακισμένοι σε στρατόπεδα συγκέντρωσης κατά τη διάρκεια του Β΄ Παγκοσμίου Πολέμου και κατάφεραν να ξεφύγουν. Οι εμπειρίες τους στα στρατόπεδα ενέμπνευσαν το τραγούδι των Arch Enemy, "First Day In Hell".

## Σταδιοδρομία
### Τhe Agonist (2004-2014)
Το 2004 η Αλίσα ξεκίνησε με τους «The Agonist» (τότε γνωστούς ως «Tempest») με τους συναδέλφους της Danny Marino και Chris Kells στο Μόντρεαλ του Κεμπέκ του Καναδά. Έχει κυκλοφορήσει τρία άλμπουμ μαζί τους ως τραγουδίστρια τους.

### Αrch Enemy (2014-σήμερα)
Στις 17 Μαρτίου 2014 οι Arch Enemy ανακοίνωσαν μέσω του δελτίου τύπου ότι η Αλίσα θα αντικαταστήσει την πρώην τραγουδίστρια Angela Gossow. Με τους Arch Enemy κυκλοφόρησε δύο studio άλμπουμ (*[[War Eternal]]* και *[[Will to Power]]*) και δύο ζωντανά άλμπουμ (*The Stages Burn!* και *Live Power*).
μικρογραφία|241x241εσ

## Δισκογραφία
### Τhe Agonist
2007- *[[Once Only Imagined]]*

2009- *[[Lullabies for the Dormant Mind]]*

2011- *The Escape* [EP]

## Παραπομπές


Κατηγορία:Καναδοί τραγουδιστές
Χαϊθάμ μπιν Ταρίκ αλ Σαΐντ

Ο **Χαϊθάμ μπιν Ταρίκ αλ Σαΐντ** ( γεννηθείς στις 13 Οκτωβρίου 1954) είναι ο Σουλτάνος του Ομάν, ο οποίος διαδέχθηκε τον αποβιώσαντα ξάδερφό του Καμπούς μπιν Σαΐντ στις 11 Ιανουαρίου 2020. Προηγουμένως ήταν υπουργός Πολιτιστικής Κληρονομιάς και Πολιτισμού στο Σουλτανάτο του Ομάν.

## Βιογραφία
Ο Χαϊθάμ μπιν Ταρίκ είναι μέλος της οικογένειας αλ Σαΐντ, της βασιλικής οικογένειας του Ομάν. Αποφοίτησε από το Πανεπιστήμιο της Οξφόρδης το 1979. Ο πατέρας του Χαϊθάμ ήταν ο Ταρίκ μπιν Ταϊμούρ, γιος του Ταϊμούρ μπιν Φεϊζάλ (σουλτάνος του Ομάν το 1913-1932). Ο αδελφός του Ασα'άντ μπιν Ταρίκ μπιν Ταϊμούρ αλ Σαΐντ είναι αναπληρωτής πρωθυπουργός. 

## Αξιώματα
Στις αρχές της δεκαετίας του 1980 έγινε ο πρώτος επικεφαλής της Ποδοσφαιρικής Ομοσπονδίας του Ομάν. Περιγράφεται ως λάτρης του αθλητισμού. Ήταν υφυπουργός του υπουργείου Εξωτερικών για Πολιτικές Υποθέσεις από το 1986 έως το 1994. Αργότερα προβιβάστηκε στη θέση του Γενικού Γραμματέα του υπουργείου Εξωτερικών (1994-2002). Αργότερα διορίστηκε ως υπουργός Πολιτιστικής Κληρονομιάς και Πολιτισμού στα μέσα της δεκαετίας του 1990. Συνήθως εκπροσωπούσε το Ομάν στο εξωτερικό.

Είναι ο πρόεδρος της επιτροπής "Ομάν 2040" και επίτιμος πρόεδρος της ομοσπονδίας ατόμων με αναπηρίες της χώρας, όπως και του "Συνδέσμου Φιλίας Ομάν-Ιαπωνίας."

## Ζήτημα διαδοχής
Μετά το θάνατο του πρώτου του ξαδέρφου Σουλτάνου Καμπούς στις 10 Ιανουαρίου 2020, ο Χαϊθάμ μπιν Ταρίκ τον διαδέχθηκε στο αξίωμα του Σουλτάνου του Ομάν. Την επομένη ορκίστηκε. Μετά την ορκωμοσία του έλαβε χώρα μια έκτακτη σύνοδος του Συμβουλίου του Ομάν στο Αλ-Μπουστάν. Η κρατική τηλεόραση του σουλτανάτου του Ομάν ανακοίνωσε ότι οι αρχές είχαν ανοίξει την επιστολή του σουλτάνου Καμπούς, ανακοινώνοντας με λίγα λόγια ότι το όνομα ο σουλτάνος όρισε ως διάδοχο τον Χαϊθάμ μπιν Ταρίκ αλ Σαΐντ.

Το 1976 ο σουλτάνος Καμπούς νυμφεύτηκε την αδελφή του Χαϊθάμ, τη Ναουάλ μπιντ Ταρίκ αλ Σαΐντ. Το 1979 χώρισαν.

## Βραβεύσεις

; Εθνικές βραβεύσεις

* Τάγμα του Αλ-Ρουσούχ 1ης τάξης (23 Νοεμβρίου 2010).

; Ξένες βραβεύσεις

* Τιμητικό Παράσημο για τις Υπηρεσίες προς την Δημοκρατία της Αυστρίας (31 Μαρτίου 2001).
* Τάγμα του Βασιλιά Αμπντουλαζίζ 1ης τάξης (24 Δεκεμβρίου 2006).

## Παραπομπές


## Εξωτερικοί σύνδεσμοι
* 

Κατηγορία:Απόφοιτοι του Πανεπιστημίου της Οξφόρδης
Κατηγορία:Σουλτάνοι του Ομάν
Κατηγορία:Μουσουλμάνοι μονάρχες
Λεοπάρδαλη της Ιάβας

Η **λεοπάρδαλη της Ιάβας** (Panthera pardus melas) είναι υποείδος της λεοπάρδαλης το οποίο κατοικεί στο νησί της Ιάβας στην Ινδονησία. Η IUCN έχει καταγράψει το υποείδος ως κρισίμως κινδυνεύον από το 2008. Το συνολικό εμβαδόν του ενδιαιτήματός είναι  3,277.3 χιλιόμετρα.

## Ενδιαίτημα
Η λεοπάρδαλη της Ιάβας ζει αποκλειστικά περιορίζεται στην Ιάβα.Ειναι γνωστό ότι ζει  στο Εθνικό Πάρκο Gunung Halimun, στο Εθνικό Πάρκο Ujung Kulon,στο Εθνικό Πάρκο Gunung Gede Pangrango,στο Εθνικό Πάρκο Ceremai,στο Εθνικό Πάρκο Merbabu,στο Εθνικό Πάρκο Merapi,στο Εθνικό Πάρκο Bromo Tengger Semeru,στο Εθνικό Πάρκο Meru Betiri,στο Βουνό Ijen,στο Εθνικό Πάρκο Baluran , και στο Εθνικό Πάρκο Alas Purwo. Κατοικεί σε υψόμετρα από τη στάθμη της θάλασσας στα 2.540 μ. (8.330 πόδια) σε οικοσυστήματα  από πυκνά τροπικά δάση μέχρι ξηρά φυλλοβόλα δάση. Εκτός των προστατευόμενων περιοχών, καταγράφηκε σε δάση δευτερογενούς δασικής εκμετάλλευσης, ανάμεικτη γεωργική εκμετάλλευση και δάσος παραγωγής μεταξύ 2008 και 2014

## Χαρακτηριστικά
Η λεοπάρδαλη της Ιάβας φέρει  σκούρες, μαύρες κηλίδες και γυαλιστερά γκρίζα μάτια.
 


Κατηγορία:Λεοπαρδάλεις
Κατηγορία:Πανίδα της Ινδονησίας
Ανατολικός χιμπαντζής

Ο **ανατολικός χιμπατζής** (*Pan troglodytes schweinfurthii*) είναι υποείδος του κοινού χιμπατζή. Απαντά στην Κεντροαφρικανική Δημοκρατία, την Τανζανία,την Δημοκρατία του Κονγκό,την Ουγκάντα, την Ρουάντα, και το Μπουρουντι.

## Ταξινόμηση και μελέτη
Το 2007 η IUCN το κατέταξε ως απειλούμενο, λόγω του κυνηγιού και της έλλειψης βιότοπου. Καθώς οι χιμπατζήδες κι οι άνθρωποι είναι γενετικά πολύ κοντά, αυτά τα ανθρωποειδή χρησιμοποιούνται για πειράματα και λοιπές ιατρικές έρευνες. Ακόμη, ο τουρισμός είναι μια ακόμα απειλή, καθώς οι τουρίστες μπορούν να μεταδώσουν ασθένειες στα ζώα.

Ο C.Groves του Εθνικού Αυστραλιανού Πανεπιστημίου υποστηρίζει ότι υπάρχει αρκετή παραλλαγή ανάμεσα στους βόρειους και τους νότιους πληθυσμούς του P. t. schweinfurthii ώστε να χωριστούν σε δυο υποείδη αντί για ένα: τον βόρειο πληθυσμό σαν P. t. schweinfurthii και τον νότιο πληθυσμό σαν P. t. marungensis.

Το υποείδος μελετήθηκε από την Τζέιν Γκούντολ.

## Περιγραφή
Οι ενήλικοι χιμπατζήδες στην άγρια φυση έχουν μάζα από 40-65 κιλά. Τα αρσενικά φτάνουν τα 130 εκατοστά σε ύψος και τα θηλυκά σε 120 εκ. Το σώμα του χιμπατζή είναι καλυμμένο με πυκνή μαύρη γούνα εκτός από το πρόσωπο, τα χέρια, τους καρπούς και τις παλάμες.

## Συμπεριφορά και βιότοπος
Οι χιμπατζήδες περνούν τον χρόνο τους τόσο στα δέντρα όσο και στο έδαφος αλλά κοιμούνται στις κορυφές των δέντρων, όπου φτιάχνουν μια φωλιά κάθε βράδυ. Δυστυχώς ο βιότοπός τους έχει μειωθεί δραματικά.

Χιμπατζης ανατολικός
Ωσηέ

Το όνομα **Ωσηέ** μπορεί να αναφέρεται στα εξής πρόσωπα:
* Ωσηέ (προφήτης)
* Ωσηέ (βασιλιάς)
Ειρήνη Κορινθίας

Η **Ειρήνη**, ανήκει στον Δήμο Λουτρακίου - Αγίων Θεοδώρων της Περιφερειακής Ενότητας Κορινθίας  που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.

Η επίσημη ονομασία είναι “η Ειρήνη”. Έδρα του δήμου είναι το Λουτράκι και ανήκει στο γεωγραφικό διαμέρισμα Πελοποννήσου.

Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Ειρήνη ανήκε στο Τοπικό Διαμέρισμα Λουτρακίου Περαχώρας, του πρώην Δήμου Λουτρακίου-Περαχώρας του Νομού Κορινθίας.

Η Ειρήνη έχει υψόμετρο 171 μέτρα από την επιφάνεια της θάλασσας, σε γεωγραφικό πλάτος 37,9521969684 και γεωγραφικό μήκος 23,0083292979. Ο πληθυσμός του οικισμού σύμφωνα με την απογραφή του 2011 ηταν 114 μόνιμοι κάτοικοι., ενώ το έτος 2001 ήταν 97 μόνιμοι κάτοικοι.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων
Αστέρας Αγίου Σεραφείμ

Ο  **Α.Σ.Αστέρας Αγίου Σεραφείμ** είναι αθλητικός σύλλογος από τον Άγιο Σεραφείμ του νομού Φθιώτιδας.

## Ιστορία
Ιδρύθηκε το 1975. Αγωνίστηκε στo τοπικό πρωταθλήματα ενώ συμμετείχε και στην Δ' Εθνική 1992-93, αλλά δεν κατάφερε να παραμείνει. Το 1985 αγωνίσθηκε στον τελικό κυπέλλου ΕΠΣΦ με την ιστορική Παλλαμιακή Ένωση.

Από το 1988 διατηρεί παιδικά τμήματα.

Διαθέτει το γήπεδο του συλλόγου κατασκευάστηκε από τον δήμο.  

## Παραπομπές

## Εξωτερικοί σύνδεσμοι
*Επίσημο ιστολόγιο
*Κανάλι στο youtube

Κατηγορία:Ποδοσφαιρικές ομάδες Ελλάδας
Κόμης των Παρισίων

thumb|200px|right|Τα σύμβολα της κομητείας των Παρισίων
Ο **Κόμης των Παρισίων** ήταν ένας τίτλος τοπικών ισχυρών ευγενών που κυβερνούσαν το Παρίσι και τα περίχωρα του την εποχή που ανέβηκε στον θρόνο των Φράγκων η Δυναστεία των Καρολιδών. Όταν εξελέγη βασιλιάς των Δυτικών Φράγκων ο Ούγος Καπέτος (987) ο τίτλος συγχωνεύτηκε με το στέμμα. Ο τίτλος αναβίωσε αργότερα τον 19ο αιώνα από τους Ορλεανιστές διεκδικητές του Γαλλικού θρόνου σε μία προσπάθεια να συνδέσουν τον εαυτό τους με τον Οίκο των Καπετιδών.

## [[Δυναστεία των Καρολιδών]]

*Γκρίφο (751-753), γιος του Καρόλου Μαρτέλου και της δεύτερης συζύγου του Σβάνχιλντ των Αγκιλολφιδών.

## Δυναστεία των Γιραλδιδών

*Γεράρδος Α΄ των Παρισίων (752-778)
*Στέφανος των Παρισίων (778-811)
*Μπέγκο των Παρισίων (815–816), αδελφός του Στέφανου
*Λόιτχαρτ Α΄ των Παρισίων (816), αδελφός του Μπέγκο και του Στέφανου
*Γεράρδος Β΄ του Ρουσιγιόν (816), γιος του Λόιτχαρτ Α΄ και αδελφός του Αδαλάρδου του Σενεσάλη
*Λόιτχαρτ Β΄ των Παρισίων (από το 816), γιος του Μπέγκο
*Αδαλάρδος των Παρισίων (877), κόμης του Παλατινάτου, κόρη του ήταν η Αδελαΐδα των Παρισίων, δεύτερη σύζυγος του Λουδοβίκου του Τραυλού

## [[Οίκος των Γουέλφων]]

*Κορράδος Α΄ του Ωσέρ (858-859)

## [[Οίκος των Ροβερτιδών]]

*Εύδης Α΄ της Γαλλίας (882-888), βασιλιάς των Δυτικών Φράγκων
*Ροβέρτος Α΄ της Γαλλίας (888-923), βασιλιάς των Δυτικών Φράγκων
*Ούγος ο Μέγας (923-956)
*Ούγος Καπέτος (956-996)

## Οι Ορλεανιστές διεκδικητές

Στην Ιουλιανή Μοναρχία ο Λουδοβίκος Φίλιππος της Γαλλίας αναβίωσε τον τίτλο και τον παραχώρησε στον νεογέννητο εγγονό του Φιλίπ (1838). Μετά την παραίτηση του Λουδοβίκου Φιλίππου στην Γαλλική Επανάσταση του 1848 οι Ορλεανιστές μοναρχικοί θεωρούσαν τον Φιλίπ και τους απογόνους του σαν νόμιμους διαδόχους στον Γαλλικό θρόνο. Όταν ανακηρύχτηκε η Τρίτη Γαλλική Δημοκρατία συμφώνησαν να αναγνωρίσουν τον νόμιμο διεκδικητή Ερρίκο του Αρτουά αλλά επανέφεραν τα δικαιώματα του Φιλίπ με τον θάνατο του Ερρίκου (1883).

*Φίλιππος της Ορλεάνης (1838–1894)
*Ερρίκος της Ορλεάνης (1929–1999)
*Ερρίκος της Ορλεάνης (1999–2019)
*Ζαν (Ιωάννης) της Ορλεάνης (2019–)

## Παραπομπές
 		


## Πηγές

*Le marquis de Flers (1889). Le comte de Paris. Translated by Constance Majendie. London: W. H. Allen & Co. 

## Εξωτερικοί σύνδεσμοι

*Ο πρίγκιπας Ιωάννης της Ορλεάνης

Κατηγορία:Κόμητες των Παρισίων
Αδριήλ ο Μοθυλαθείτης

Ο **Αδριήλ** ή **Εσδριήλ** (, ) **ο Μοθυλαθείτης** (ή Μουλαθίτης ή Μεχολαθίτης) είναι πρόσωπο της Ευραϊκής Βίβλου αλλά και της Χριστιανικής Βίβλου. Κατά τα λεγόμενα αυτών, ήταν ένας εύπορος Ισραηλίτης και καταγόταν απο τον Μουλά. Δεν γνωρίζουμε τίποτα για την ζωή του παρά μόνο το ότι ήταν σύζυγος της Μερόβ (ή Μεράβ ή Μιχόλ), μεγαλύτερης κόρης του Σαούλ. Ήταν γιος του Βερζελλί (Βαρζιλλαΐ) του Μοθυλαθείτη. (Β' Βασ. 21,8) Το όνομά του αποδίδεται απο τις Αραμαϊκές λέξεις אל (Ηλ ή Ελ = Θεός) και עדר (βοήθεια) θέλοντας να αποδώσει την έννοια «ο Θεός βοηθάει» ή «Βοήθειά μου ο Θεός».

Ο βασιλιάς του Ισραήλ, Σαούλ, ήθελε να παντρέψει τη μεγαλύτερη κόρη του, την Μερόβ με το Δαβίδ, με τον όρο να ηγηθεί του στρατού του στους πολέμους των Ισραηλιτών εναντίον των εχθρικών λαών. Αλλά όταν όμως ήρθε ο καιρός να του τη δώσει, ο Σαούλ άλλαξε γνώμη και την έδωσε στον Αδριήλ. (Α' Βασ. 18,17-19). Με τη Μερόβ ο Αδριήλ αργότερα απέκτησε πέντε γιους. (Β' Βασ. 21,8)

Ωστόσο, το 2 Σαμουήλ (ή Β´ Βασιλειών) 21:8 καταγράφει ότι η Μιχάλ, μια άλλη κόρη του Σαούλ απέκτησε πέντε γιους με τον Αδριήλ. Αυτό έρχεται σε προφανή σύγκρουση με το 2 Σαμουήλ 6:23, το οποίο καταγράφει ότι η Μιχάλ ήταν άγονη αλλά και με το 2 Σαμουήλ 3, που δείχνει ότι η Μιχάλ ήταν παντρεμένη με τον Δαβίδ και όχι με τον Αδριήλ.

Ο ισχυρισμός ότι η Μιχάλ απέκτησε αυτούς τους πέντε γιους θεωρείται ότι είτε τους αντιμετώπιζε σαν να ήταν η μητέρα τους (παρόλο που ήταν θεία τους), είτε ότι αντί για το όνομα "Μιχάλ" πρέπει να διαβάζουμε "Μερόβ" στο 2 Σαμουήλ 21:8, όπως στο 1 Σαμουήλ 18:19.

Λόγω αυτής της μεταγενέστερης ασυμφωνίας που δηλώνει την Μιχάλ ως σύζυγο του Αδριήλ, αντί της Μερόβ (ή Μεράβ) όπως αναφέρεται την πρώτη φορά στο 1 Σαμουήλ, πολλοί μελετητές πιστεύουν ότι αυτό είναι ένα λάθος αρχαίου αντιγραφέα που θα έπρεπε να γράψει το όνομα Μερόβ στο 2 Σαμουήλ 21:8.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Πρόσωπα της Εβραϊκής Βίβλου
Παλλινοστούντες Καστοριάς

Οι **Παλλινοστούντες** ή **Παλιννοστούντες** είναι οικισμός της Μεσοποταμιάς στην περιφερειακή ενότητα Καστοριάς, ο οποίος βρίσκεται δυτικά από την Καστοριά. Αναφέρεται επίσημα ως ξεχωριστός οικισμός το 2011 να απογράφεται στον δήμο Καστοριάς. Σύμφωνα με το σχέδιο Καλλικράτης, μαζί με την Μεσοποταμιά και την Κολοκυνθού αποτελούν τη δημοτική κοινότητα Μεσοποταμιάς που ανήκει στη δημοτική ενότητα Μεσοποταμίας του δήμου Καστοριάς και σύμφωνα με την απογραφή 2011 έχει πληθυσμό 112 κατοίκους.

## Παραπομπές


Κατηγορία:Δήμος Καστοριάς
Παλλινοστούντες
Ομβριακή Φθιώτιδας

Η **Ομβριακή** είναι οικισμός της Στερεάς Ελλάδας στην Περιφερειακή Ενότητα Φθιώτιδας.

## Γενικά στοιχεία
Η Ομβριακή βρίσκεται στις βόρειες πλαγιές του όρους Ξεροβούνι (μέρος της Όθρυς) σε υψόμετρο 570 μέτρων και η απόσταση από την πρωτεύουσα του πρώην Νομού Φθιώτιδας τη Λαμία είναι περίπου 35 χλμ. ενώ από τον Δομοκό (έδρα του δήμου) είναι 7 χλμ. Μέχρι το 2010 ήταν η έδρα του τότε Δήμου Ξυνιάδας και σύμφωνα με το σχέδιο Καλλικράτη μαζί με τον οικισμό Μεταλλείο αποτελούν την ομώνυμη κοινότητα. Ως οικισμός σύμφωνα με την απογραφή 2011 έχει 1.210 κατοίκους.

Με βάση τις γραπτές αναφορές που προκύπτουν από το Μοναστήρι της Ρεντίνας, η Ομβριακή ως χωριό υπήρχε το 1565 (πρόθεση Ρεντίνας, φύλλα 12α, 12β, 13α  και 13β). Η Ομβριακή υπήρξε μετά την απελευθέρωση από τους Τούρκους το 1881 και μέχρι το 1912 πρωτεύουσα του Δήμου Ξυνιάδας μαζί με τα χωριά Δαουκλί, Ζάπανη, Δερεκλή, Οζερό, Παναγιά, Άνω και Κάτω Αλχάνι, Τερβένι, Παλιούρι και Άγιο Αθανάσιο.

*<u>Δείτε</u>*: Κοινότητα Ομβριακής

## Η Λίμνη της Ξυνιάδας
Η Ομβριακή πήρε το όνομα της επειδή βρισκόταν κοντά στην αρχαία λίμνη της Ξυνιάδας (από τα όμβρια ύδατα). Η λίμνη βρισκόταν σε υψόμετρο 463 μέτρων και η έκταση που κάλυπταν τα νερά της το χειμώνα στο ανώτατο ύψος ήταν περίπου 33.000 στέμματα, εκ των οποίων τα 5.000 ήταν βάλτος. Το ανώτερο βάθος της λίμνης ήταν 10 μέτρα, ενώ τα νερά που υπερχείλιζαν από τη λίμνη έφευγαν μέσω του χειμάρρου Μπαμπαλή (πενταμύλη) προς τον Ονόχωνο (Σοφαδίτικο) παραπόταμο του Πηνειού. Η λίμνη αναφέρεται ιστορικά από τον Ηρόδοτο και τον Απολλώνιο τον Ρόδιο. Ψάρια τα οποία υπήρχαν στη λίμνη ήταν: τα γλήνια, οι τούρνες, τα χανιά, πλατίτσες, πελεκούδες, τσερνίτσες, τόνος, σαρδέλα και κυπρίνια, ενώ ζούσαν και πολλά είδη πουλιών μεταξύ αυτών, τριών ειδών πάπιες, αγριόχηνες, μεγάλες νερόκοτες, κασιαρίνες, ψαροφάγοι, κορυδαλλοί, μπεκατσίνια, μαυροπούλια, τυμπαναριά, βίδρες και βουτηχτάδες. Να σημειωθεί ότι κατά τους χειμερινούς μήνες πολλές φορές η λίμνη πάγωνε.

### Η αποξήρανση
Το έτος 1926 η εταιρεία Κατζούχ ανέλαβε την αποξήρανση λόγω της ελονοσίας που μάστιζε την περιοχή αλλά και κατά δεύτερο λόγω την ανάγκη για νέα εδάφη προς εγκατάσταση των προσφύγων. Η συγκεκριμένη εταιρία αφού πήρε δάνειο από την Εθνική τράπεζα σπατάλησε τα κεφάλαια, και έτσι οι εργασίες δεν ξεπέρασαν το τρίμηνο.

Το 1936 η εταιρεία Ξυνιάς ανέλαβε την αποξήρανση, που αργότερα λόγω του πολέμου καταστράφηκε οικονομικά, αλλά μετά τα τέλη του πολέμου συνέχισε και ολοκλήρωσε τις εργασίες δίνοντας το 1953 τη δυνατότητα καλλιέργειας της νέας γης. Το 1972 ολοκληρώθηκαν και τα αποστραγγιστικά έργα.

## Παραπομπές



Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Δομοκού
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1962

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών 1962** ήταν η 6η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Η διοργάνωση πραγματοποιήθηκε στην Αθήνα από την Πέμπτη 31 Μαΐου έως και το Σάββατο 2 Ιουνίου του 1962.

Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό και συμμετείχαν 94 αθλητές και αθλήτριες του κέντρου και 21 από τη Θεσσαλονίκη, την Πάτρα, την Καλαμάτα και τις Σέρρες.

Ο Χρήστος Χριστοδουλάτος της Α.Ε. Νέας Ιωνίας και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.

Το 6ο Διασυλλογικό πρωτάθλημα ανδρών και γυναικών για την περίοδο 1961–62 διεξήχθη στις 3 και 4 Μαΐου.
## Κάτοχοι μεταλλίων

## Παραπομπές


## Εξωτερικοί σύνδεσμοι
*  Ελληνική Φίλαθλη Ομοσπονδία Επιτραπέζιας Αντισφαίρισης — Πρωταθλητές Ελλάδας — Απλό Ανδρών-Απλό Γυναικών (1948–2018) 

Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 1962
Κατηγορία:Διοργανώσεις επιτραπέζιας αντισφαίρισης στην Αθήνα
Ιωακείμ (αποσαφήνιση)

Το όνομα Ιωακείμ μπορεί να αναφέρεται:

* Στον Άγιο Ιωακείμ, από τη φυλή του Ιούδα και σύζυγο της Αγίας Άννας.
* Στον Ιωακείμ, γιο του βασιλέα του Ιούδα Ιωσία και διάδοχο του βασιλέα Ιωάχαζ.
Τζέιμς Γκίλρεϊ

Ο **Τζέιμς Γκίλρεϊ** (13 Αυγούστου 1756 - 1 Ιουνίου 1815) ήταν Βρετανός καρικατουρίστας και τυπογράφος, διάσημος για τα χαραγμένα πολιτικά και κοινωνικά σατιρέ του, που δημοσιεύθηκαν κυρίως μεταξύ 1792 και 1810. Πολλά από τα έργα του εκτίθενται στην Εθνική Πινακοθήκη Λονδίνου.

Ο Γκίλρεϊ ονομάστηκε "ο πατέρας του πολιτικού γελοιογραφίας", με τα σατιρικά έργα του Γεώργιου του Γ ', πρωθυπουργών και στρατηγών.  Θεωρούμενος ως ένας από τους δύο πιο επιφανείς γελοιογράφους, ο άλλος είναι ο Ουίλιαμ Χόγκαρθ, το πνεύμα και το χιούμορ του Γκίλρεϊ, η γνώση της ζωής, η επινοητικότητα, η έντονη αίσθηση της αινιγματικής και η ομορφιά της εκτέλεσης, του έδωσαν την πρώτη θέση ανάμεσα στους καρικατουρίστες.
## Παραπομπές

## Εξωτερικοί σύνδεσμοι

Κατηγορία:Άγγλοι εικονογράφοι
Κατηγορία:Άγγλοι γελοιογράφοι
Ανώνυμος σχολιαστής του Θεαίτητου

Το πιο αρχαίο σωζόμενο σε ικανοποιητικό βαθμό υπόμνημα σε διάλογο του Πλάτωνα, είναι γραμμένο σε έναν πάπυρο που έμεινε θαμμένος επί 17 τουλάχιστον αιώνες στην αιγυπτιακή άμμο,  πιθανώς στην Ερμούπολις την Μεγάλη,  διατηρούμενος (κατιτίς παραπάνω από την μισή έκτασή του) σε 526 εκατοστά μήκος επί 30 εκατοστά ύψος και διασώζοντας 74 κολώνες (σελίδες) κειμένου σε καλό βαθμό συντήρησης συν μία ακόμη σχεδόν κατεστραμμένη και μερικά παπυρικά αποσπάσματα κειμένου. Η πρώτη έκδοσή του πραγματοποιήθηκε από τους Η. Diels και W. Shubart το 1905.

## Η άγνωστη ταυτότητα του συγγραφέως του υπομνήματος
Δυστυχώς η υπογραφή με το όνομα του συγγραφέα δεν διασώζεται. Σίγουρα πρόκειται για κάποιον Πλατωνιστή, πιθανώς Αλεξανδρινής σχολής που έγραψε το υπόμνημα στον Θεαίτητο γύρω στο πρώτο προ κοινής χρονολογίας αιώνα ενώ ο παρόν πάπυρος αποτελεί αντίγραφο του δευτέρου αιώνα μ.χ. Έχει προταθεί από τον καθηγητή Tarrant (1983) ο Εύδωρος ο Αλεξανδρεύς ως πιθανός συγγραφέας αν και ο Mansfeld (1991) με τον οποίο συμφωνεί ο Sedley (1995) έχει εκφράσει αντίθετη θέση επί του θέματος.

## Φιλοσοφικές παρατηρήσεις και περιεχόμενο
Το υπόμνημα  σχολιάζει τον διάλογο του Θεαίτητου μέχρι τους στίχους:153e  ενώ ένα απόσπασμά του ασχολείται με τους στίχους 157e-158a. Πιθανολογείται ότι για τον σχολιασμό ολόκληρου του διαλόγου το υπόμνημα να ήταν συντεθειμένο σε τρία βιβλία, δηλαδή τρία δεκάμετρα ρολά παπύρων. Σύμφωνα με αυτή την αληθοφανή υπόθεση έχει σωθεί λίγο παραπάνω από το ένα έκτο του έργου.    



## Παπυρολογικές παρατηρήσεις

Αρχείο:Theaetetus Commentary.jpg|Κομμάτι του παπύρου με τέσσερεις κολώνες κειμένου.
Όπως φαίνεται στην παραπάνω φωτογραφία που συνοδεύει το λήμμα, η γραφή του παπύρου χαρακτηρίζεται ανεπίσημη, κεφαλαία και στρογγυλεμένη ενώ όπως διακρίνονται καθαρά στην πρώτη, τρίτη και τέταρτη κολώνα του κειμένου το σύμβολο > πριν από την κάθε γραμμή κειμένου σημαίνει ότι αποτελεί ακριβή παραπομπή από τον διάλογο του Πλάτωνα. Αυτό είναι ένα σημαντικό στοιχείο για τον φιλολογικό και φιλοσοφικό έλεγχο της χειρόγραφης παράδοσης του Πλατωνικού έργου από την στιγμή που τα πιο παλαιά αντίγραφα των διαλόγων ανέρχονται σε βυζαντινούς κώδικες του 10ου αιώνα ενώ σε πάπυρους διασώζονται μόνο αποσπάσματα αυτών.

Ο πάπυρος φυλάσσεται στο Βερολίνο με την ονομασία PBerol inv. 9782.

## Σχετική Βιβλιογραφία
H. Diels - W. Schubart, *BKT II*, 1905

*Corpus Dei Papiri Filosofici Greci e Latini*, Parte III: Commentari, Leo S. Olschki Editore, Firenze 1995, σελίδες 227- 563 σε επιμέλεια, μετάφραση στα ιταλικά και σχολιασμό του David Sedley.

Harold Tarrant, *Plato's First Interpreters*, Cornell University Press, Ithaca, New York, 2000.

John Dillon, *The Middle Platonists; 80 B.C. to A.D. 220*, Duckworth, London, 1977, Revised second edition 1996, σελίδες 270 και 271.

## Παραπομπές


Κατηγορία:Πλατωνικοί διάλογοι
Ντέιβιντ Σέντλεϋ

Ο **Ντέιβιντ Σέντλεϋ**  (, 30 Μαίου 1947) είναι Άγγλος φιλόσοφος και ιστορικός της αρχαίας φιλοσοφίας. Έχει σπουδάσει στο Trinity College, Oxford από όπου αποφοίτησε το 1969. Για το διδακτορικό του (1974) έχει διαβάσει, μεταφράσει και σχολιάσει το κείμενο του 28ου βιβλίου του Περί Φύσεως του Επίκουρου που διασώζεται αποσπασματικά σε πάπυρο της βιβλιοθήκης του Φιλοδήμου.

## Έργα
*The Hellenistic Philosophers* (with A. A. Long), Cambridge 1987

*Lucretius and the Transformation of Greek Wisdom*, Cambridge 1998

*The Cambridge Companion to Greek and Roman Philosophy*, Cambridge 2003

*Plato's* *Cratylus*, Cambridge 2003

*The Midwife of Platonism. Text and Subtext in Plato's* *Theaetetus*, Oxford 2004

*Creationism and its Critics in Antiquity*, Berkeley and Los Angeles 2007

*Pyrrhonists, Patricians, Platonizers. Hellenistic Philosophy in the Period 155-86 BC* (edited with A. M. Ioppolo), Naples, 2007
## Παραπομπές


Κατηγορία:Άγγλοι συγγραφείς
Ουαντί Χαντάντ

Ο **Ουαντί Χαντάντ** (, 1927 - 28 Μαρτίου 1978), επίσης γνωστός ως **Αμπού Χανί**, ήταν Παλαιστίνιος ηγέτης της ένοπλης πτέρυγας της Λαϊκού Μετώπου για την Απελευθέρωση της Παλαιστίνης.

Ήταν υπεύθυνος  για την οργάνωση πολλών αεροπειρατειών για την υποστήριξη του παλαιστινιακού αγώνα στη δεκαετία του 1960 και του 1970.

## Πρώτα χρόνια
Ο Χαντάντ γεννήθηκε στο Σαφέντ της Παλαιστίνης από Παλαιστίνιους Ελληνορθόδοξους Χριστιανούς γονείς. Κατά τη διάρκεια του Αραβο-Ισραηλινού πολέμου το σπίτι της οικογένειάς του καταστράφηκε και η οικογένειά του κατέφυγε στον Λίβανο.

Σπούδασε ιατρική στο Αμερικανικό Πανεπιστήμιο της Βηρυτού, όπου συναντήθηκε με τον παλαιστίνιο πρόσφυγα, Ζωρζ Χαμπάς, ο οποίος ήταν επίσης φοιτητής ιατρικής. Μαζί συνέβαλαν στην ίδρυση του Αραβικού Εθνικιστικού Κινήματος (ANM), μιας πανραβιστικής και αραβικής σοσιαλιστικής ομάδας με στόχο τη δημιουργία του κράτους της Παλαιστίνης και την ένωση των αραβικών χωρών.

Μετά την αποφοίτηση του από το Πανεπιστήμιο, μετεγκαταστάθηκε με τον Χάμπας στο Αμμάν της Ιορδανίας, όπου ίδρυσαν κλινική.

Εργάστηκε με την Υπηρεσία Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) το 1956, αλλά λόγω της εθνικιστικής δράσης του συνελήφθη από τις αρχές της Ιορδανίας το 1957. Το 1961 κατάφερε να δραπετεύσει και να πάει στη Συρία. Ο Χαντάντ υποστήριξε τον ένοπλο αγώνα ενάντια στο Ισραήλ από το 1963 και μετά, και κατάφερε να δημιουργήσει την ένοπλη πτέρυγα του Λαϊκού Μετώπου για την Απελευθέρωση της Παλαιστίνης.

## Παραπομπές


## Βιβλιογραφία
*  Bassam Abu-Sharif, Uzi Mahnaimi, *Il mio miglior nemico. Israele-Palestina: dal terrore alla pace*, Palermo: Sellerio, 2002, ISBN 0-316-00401-4
*  Bassam Abu Sharif: *Wadi Haddad.* Al-Ruaa, Ramallah 2013 
*  Aaron Mannes: *Profiles in Terror. A Guide to Middle East Terrorist Organizations.* Rowman & Littlefield, 2004, ISBN 978-0-7425-3525-1.
*  Wolfgang Kraushaar: *„Wann endlich beginnt bei Euch der Kampf gegen die heilige Kuh Israel?“ München 1970: über die antisemitischen Wurzeln des deutschen Terrorismus.* Rowohlt, Reinbek bei Hamburg 2013, ISBN 978-3-498-034115.
*  Yezid Sayigh: *Armed Struggle and the Search for State: The Palestinian National Movement, 1949-1993.* Oxford University Press, Oxford und New York 1997, ISBN 0-19-829265-1

## Εξωτερικοί σύνδεσμοι
* 

Κατηγορία:Αραβοϊσραηλινή σύγκρουση
Κατηγορία:Παλαιστίνιοι
Κατηγορία:Τρομοκρατία
Περικλής Αλμπάνης

Ο **Περικλής Αλμπάνης** είναι Έλληνας ηθοποιός.

## Βιογραφικό
Γεννήθηκε στην Μεσσηνία όπου και μεγάλωσε. Ξεκίνησε να ασχολείται ερασιτεχνικά με το θέατρο στην Μεσσηνία στις αρχές της δεκαετίας του 1980, λαμβάνοντας μέρος σε διάφορες θεατρικές παραστάσεις ως ερασιτέχνης ηθοποιός. Έκανε το τηλεοπτικό του ντεμπούτο στην παιδική σειρά *Ο καπετάν Σβούρας* στην ΕΡΤ έχοντας τον ομώνυμο ρόλο. Στις αρχές της δεκαετίας του 1990, ενώ έπαιζε σε μία παραγωγή του ΔΗ.ΠΕ.ΘΕ.Κ, γνώρισε την Αλίκη Βουγιουκλάκη ξεκινώντας την μεταξύ τους συνεργασία στο θέατρο.

Στην τηλεόραση ακολούθησαν συμμετοχές στις σειρές *[[Οι Απαράδεκτοι]]*, *[[Οι φρουροί της Αχαΐας]]*, *Βαμμένα κόκκινα μαλλιά* ενώ από το 1993 μέχρι το 1995 πρωταγωνίστησε στην κωμική σειρά *Το ροζ συννεφάκι* στο Mega Channel. Κάποιες ακόμη γνωστές του συμμετοχές στην τηλεόραση ήταν στις σειρές Φόνοι στο Καμπαναριό, *[[Ντόλτσε Βίτα]]*, *[[Κωνσταντίνου και Ελένης]]* και *[[Εγκλήματα (τηλεοπτική σειρά)|Εγκλήματα]]*. 

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κέιτ Μάλγκριου

Η **Κέιτ Μάλγκριου** (πλήρες όνομα: *Κάθριν Κιέρναν Μαλγκριου*, αγγλικά: *Kate Malgrew*, γεν. 29 Απριλίου 1955) είναι Αμερικανίδα ηθοποιός. Είναι ευρέως γνωστή για τον ρόλου της Captain Kathryn Janeway στο Star Trek: Voyager και της Galina «Red» Reznikov για το Orange Is the New Black. Αρχικά έγινε γνωστή από τον ρόλο της Μαίρη Ράιαν στην καθημερινή σαπουνόπερα *Ryan's Hope*. Η ίδια έχει κερδίσει ένα Βραβείο Critics' Choice Television, ένα βραβείο Saturn, ένα βραβείο Obie, και τρία Screen Actors Guild, και επίσης έχει επίσης προταθεί για μια Χρυσή Σφαίρα και για ένα βραβείο Primetime Emmy. Είναι ενεργό μέλος του Εθνικού Συμβουλευτικού Συμβουλίου της Ένωσης Αλτσχάιμερ και της φωνής του συστήματος MetroHealth του Κλίβελαντ.

## Φιλμογραφία

## Εξωτερικοί Σύνδεσμοι
* Επίσημη ιστοσελίδα
* 

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανοί φεμινιστές
Καστράκι Αρκαδίας

Το **Καστράκι** είναι οικισμός της Πελοποννήσου στην Περιφερειακή Ενότητα Αρκαδίας.

## Γενικά στοιχεία
Το Καστράκι βρίσκεται μετά το Καλλιάνι στο Λαγκαδινό ρέμα κοντά στη συμβολή του με τον ποταμό Λάδωνα, σε υψόμετρο 270 μέτρα. Εκκλησιαστικά υπάγεται στην Αρχιερατική Περιφέρεια Σταυροδρομίου - Τροπαίων ενώ ξεχωρίζει η ενοριακή εκκλησία του χωριού, ο Άγιος Δημήτριος. Βόρεια του χωριού  βρίσκεται η πηγή Καλυβίτσα.  Η παλιά ονομασία του χωριού ήταν *Ρένεσι*, τη σημερινή ονομασία πήρε το 1927. Την περίοδο 1999-2010 υπαγόταν στον Δήμο Τροπαίων. Με την εφαρμογή του Προγράμματος "Καλλικράτης" ο Δήμος Τροπαίων καταργήθηκε οπότε το Καστράκι και εντάχθηκε στον νεοπαγή Δήμο Γορτυνίας. Από το 1965 δραστηριοποιείται ο Πολιτιστικός Σύλλογος Καστρακιωτών, ο οποίος ιδρύθηκε από κατοίκους του χωριού.

## Παραπομπές


## Εξωτερικοί σύνδεσμοι
* Σελίαδ για το Καστράκι Γορτυνίας
* Καστράκι Αρκαδίας από τον ιστότοπο kalimera-arkadia.gr.
* https://www.arcadiaportal.gr/news/kameni-gi-fotoreportaz-kai-vinteo-apo-kastraki-gortynias

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατάλογος των μακρύτερων γεφυρών

Αυτός είναι ένας κατάλογος των μακρύτερων γεφυρών του κόσμου που έχουν μήκος μεγαλύτερο των δέκα χιλιομέτρων, είτε βρίσκονται πάνω από σώματα νερού, είτε πάνω από ξηρά. Το «κύριο άνοιγμα» αναφέρεται στο μεγαλύτερο μήκος μεταξύ διαδοχικών υποστηριγμάτων που εδράζονται στο έδαφος.

Δεν υπάρχει καθιερωμένος τρόπος για τη μέτρηση του συνολικού μήκους μιας γέφυρας. Μερικές γέφυρες μετρούνται από την αρχή της ράμπας εισόδου μέχρι το τέλος της ράμπας εξόδου. Σε κάποιες άλλες το μήκος δίνεται από τη μία όχθη ή ακτή μέχρι την απένταντι. Σε άλλες πάλι αναφέρεται το μήκος της όλης κατασκευής που απαιτήθηκε για την ολοκλήρωση της γέφυρας. Για τον λόγο αυτόν **δεν δίνεται αύξοντας αριθμός, ούτε πρέπει να συμπεραίνεται μια ακριβής κατάταξη ανάλογα με τη θέση στον κατάλογο**.

## Ολοκληρωμένες γέφυρες

## Υπό κατασκευή

## Παραπομπές
Νήσος Τσουσίμα

thumb|225px|Η Τσουσίμα απέχει λιγότερο από τη Χερσόνησο της Κορέας από όσο από το κυρίως «σώμα» της Ιαπωνίας.
Η **Τσουσίμα** (対馬) είναι νήσος (και ομάδα νησιών) της Ιαπωνίας, η οποία βρίσκεται σχεδόν στη μέση της αποστάσεως μεταξύ της κυρίως νήσου της Ιαπωνίας (Χονσού) και της Χερσονήσου της Κορέας. Η κυρίως νήσος έχει έκταση 696,26 τετραγωνικά χιλιόμετρα και διαιρέθηκε από τον άνθρωπο σε δύο μέρη το 1671, με τη διάνοιξη της Διώρυγας Οφουνακόσι-σέτο και σε τρία το 1900 με τη διάνοιξη της Διώρυγας Μανζέκι-σέτο (το μεσαίο μέρος είναι όμως πολύ μικρό). Δημιουργήθηκε έτσι η «Βόρεια Νήσος Τσουσίμα» (Καμίνο-σίμα ή Καμιτζίμα) και η «Νότια Νήσος Τσουσίμα» (Σιμόνο-σίμα ή Σιμοτζίμα). Η ομάδα νησιών ή αρχιπέλαγος Τσουσίμα περιλαμβάνει επιπλέον εκατό περίπου νησίδες και βραχονησίδες. Συνήθως η ονομασία «Τσουσίμα» αναφέρεται συλλογικά σε όλα τα νησιά.

Η ομάδα των νησιών απλώνεται σε μια περιοχή περίπου 85 επί 20 χιλιομέτρων και έχει πληθυσμό περίπου 34.000 κατοίκους (2013). Η ομώνυμη πόλη Τσουσίμα βρίσκεται στο κυρίως νησί και υποδιαιρείται σε 6 δήμους.

## Γεωγραφία
thumb|right|205px|Μια άποψη του Κόλπου Άσο
Το Στενό της Κορέας χωρίζεται από τα νησιά Τσουσίμα σε δύο πορθμούς. Ο πλατύτερος, προς την πλευρά της κυρίως Ιαπωνίας, είναι το Στενό Τσουσίμα. Οι δύο διώρυγες που διανοίχθηκαν το 1671 και το 1900 συνδέουν τη βαθιά διείσδυση της θάλασσας του Κόλπου Άσο (浅茅湾) με την ανατολική πλευρά του νησιού. Το αρχιπέλαγος Τσουσίμα συναποτελείται από περισσότερα από 100 πολύ μικρότερα νησιά.

Η Τσουσίμα είναι το πλησιέστερο ιαπωνικό έδαφος στην Κορεατική Χερσόνησο, ευρισκόμενο σε απόσταση περί τα 50 χιλιόμετρα από το Μπούσαν. Σε μια καθαρή ημέρα οι λόφοι και τα βουνά της Κορέας είναι ορατά από τα ψηλά μέρη της Τσουσίμα. Το πλησιέστερο ιαπωνικό λιμάνι, το Ίκι στο ομώνυμο νησί, απέχει επίσης 50&nbsp;χιλιόμετρα από την Τσουσίμα. Αμφότερα τα νησιά Τσουσίμα και Ίκι περικλείονται στα όρια του Εθνικού Πάρκου Ίκι–Τσουσίμα, που είναι χαρακτηρισμένο ως φυσικό καταφύγιο και προστατεύεται από περαιτέρω ανάπτυξη. Μεγάλο μέρος της Τσουσίμα (89%) καλύπτεται πράγματι από φυσική πυκνή βλάστηση, εξαιτίας των πολλών βροχοπτώσεων, και από λόφους. Βουνά και λόφοι του κυρίως νησιού είναι μεταξύ αρκετών άλλων, τα Οχίρα, Γιατάτε, Κογιασάν, Χοκογκατάκε, Γκογκέν και Οντάκε.

Το αρχιπέλαγος ολόκληρο αποτελεί την «Υπονομαρχία Τσουσίμα» του Νομού Ναγκασάκι, του οποίου καταλαμβάνει το 17,3% της εκτάσεως. Οι διώρυγες της Τσουσίμα δεν αποτελούν σύνορα καμιάς διοικητικής μονάδας του ιαπωνικού κράτους, αλλά το βόρειο τμήμα είναι γνωστό ως Καμίνο-σίμα ή Καμιτζίμα (上島) και το νότιο τμήμα είναι γνωστό ως Σιμόνο-σίμα ή Σιμοτζίμα (下島). Αμφότερα τα τμήματα έχουν από δύο βουνά που ξεχωρίζουν σε ύψος. Το Σιμοτζίμα έχει το όρος Γιατάτε (矢立山) με ύψος 649 μέτρα (το υψηλότερο όλης της νήσου και του αρχιπελάγους) και το Αριάκε-γιάμα (有明山) με ύψος 558 μέτρα. Το Καμιτζίμα έχει το Μι-τάκε (御嶽) με ύψος 487 μέτρα. Τα δύο κύρια τμήματα της νήσου συνδέονται σήμερα με δύο γέφυρες.

## Παραπομπές


## Εξωτερικοί σύνδεσμοι
* Ιστότοπος στην αγγλική

Τσουσιμα
Μαλτέζος

Το ελληνικό επώνυμο **Μαλτέζος/Μαλτέζου** μπορεί να αναφέρεται σε κάποιο από τα παρακάτω πρόσωπα:
* Γιάννης Μαλτέζος (1913-1987), ζωγράφος και γλύπτης
* Κίτσος Μαλτέζος  (1921-1944), φοιτητής νομικής που εκτελέστηκε από μέλη του ΕΛΑΣ
* Κωνσταντίνος Μαλτέζος (1869-1951), φυσικός, καθηγητής πανεπιστημίου και ιδρυτικό μέλος της Ακαδημίας Αθηνών
* Υβόννη Μαλτέζου
* Χρήστος Μαλτέζος (1908-1938), κομμουνιστής πολιτικός
* Χρύσα Μαλτέζου
Έδικτο της Βορμς

μικρογραφία|330px|Ο Λούθηρος στη Δίαιτα (Ράιχσταγκ) της Βορμς (έγχρωμη ξυλογραφία, 1557)
Το **Έδικτο της [[Βορμς]]** ήταν διάταγμα του Κάρολου Κουίντου, το οποίο εκδόθηκε στις 26 Μαΐου 1521 και με το οποίο κηρύχθηκε παράνομος ο Μαρτίνος Λούθηρος και απαγορεύτηκε η ανάγνωση και διανομή των κειμένων του. Ο ίδιος ο Λούθηρος όχι μόνο απαγορευόταν να φιλοξενηθεί από οποιονδήποτε, αλλά επιβαλλόταν σε όποιον μπορούσε να τον συλλάβει, να τον παραδώσει στη Ρώμη. 

## Υιοθέτηση
Το διάταγμα εκδόθηκε αφού ο Λούθηρος παρέστη και απολογήθηκε στη Δίαιτα της Βορμς στις 17 και 18 Απριλίου 1521. Αφού εκεί ο Λούθηρος αρνήθηκε οποιαδήποτε ανάκληση όσων είχε γράψει και πει, εφόσον δεν συγκρούονταν με την Αγία Γραφή ή την λογική, ο Κάρολος εξέδωσε το διάταγμα στις 8 Μαΐου. Αφού η Δίαιτα ολοκληρώθηκε στις 25 Μαΐου, το κείμενο του διατάγματος έγινε αποδεκτό από όσους συμμετέχοντες ευγενείς δεν είχαν ακόμη αποχωρήσει και στη συνέχεια δημοσιοποιήθηκε. Ήδη από τις 3 Ιανουαρίου του 1521 o Λούθηρος είχε αφοριστεί με το παπικό διάταγμα *[[Decet Romanum Pontificem]]*. Σύμφωνα με το τότε ισχύον αυτοκρατορικό δίκαιο, ο αφορισμός οδηγούσε αυτομάτως στην παρανομία στην Αυτοκρατορία - ωστόσο, σύμφωνα με τους όρους της εκλογής Αυτοκράτορα του 1519, ήταν απαραίτητη προηγούμενη ιδιαίτερη ακρόαση. 

## Εφαρμογή
Το Έδικτο της Βορμς δεν μπόρεσε να επιβληθεί σε ολόκληρη την Αγία Ρωμαϊκή Αυτοκρατορία, κυρίως επειδή ο Κάρολος Κουίντος έλειψε αμέσως μετά την υπογραφή του για σχεδόν μια δεκαετία από την Αυτοκρατορία. Ιδιαίτερα ο επιχώριος εκλέκτορας του Λούθηρου, ο Φρειδερίκος Γ΄ της Σαξονίας, αμφισβήτησε την εγκυρότητα του διατάγματος, καθώς αυτό είχε εγκριθεί από την εναπομείνασα μειονότητα μετά την αποχώρηση της πλειοψηφίας των συμμετεχόντων στο συμβούλιο. Έτσι, απήγαγε τον Λούθηρο και τον έφερε στον Πύργο του Βάρτμπουργκ. 

Στη Δίαιτα της Σπάιερ το 1526 αποφασίστηκε η εφαρμογή του Εδίκτου να επαφίεται αφέθηκε στους κατά τόπους ευγενείς, με τρόπο που να ευθύνονται ενώπιον του Θεού και του Αυτοκράτορα. Στη συνέχεια, αρκετοί λουθηρανοί άρχοντες ίδρυσαν περιφερειακές εκκλησίες, οι οποίες τους έδιναν, πέραν της κοσμικής, και την ανώτατη πνευματική εξουσία στην επικράτειά τους. Το διάταγμα επαναβεβαιώθηκε στη Δίαιτα της Σπάιερ του 1529, αλλά επέφερε αποτελέσματα μόνο στα καθολικά εδάφη. Η αντίδραση («διαμαρτυρία») των λουθηρανών φεουδαρχών τους έδωσε έκτοτε το προσωνύμιο «Προτεστάντες» . 

## Βιβλιογραφία
* Gerhard Liebig: *Protestantische Kirchwerdung und Wormser Edikt.* *Karl V. als lutherischer „Kirchenvater“ wider Willen.* Archiv für lutherische Theologie 24 (1995).
* Ekkehart Fabian: *Die Entstehung des Schmalkaldischen Bundes und seiner Verfassung 1524/29–1531/35.* (= Schriften zur Kirchen- und Rechtsgeschichte 1). Zweite, aufgrund neuer Quellen vollständig überarbeitete und erweiterte Auflage, Tübingen 1962.

## Εξωτερικού σύνδεσμοι
* Luther auf dem Reichstag zu Worms
* Text des Wormser Edikts 
* Faksimile nach dem Original-Plakatdruck in der Stadtbibliothek Worms

## Παραπομπές


Εδικτο
Εδικτο
Κατηγορία:Μαρτίνος Λούθηρος
Κατηγορία:Βορμς
Απόστολος Σταύρου

Ο **Απόστολος Σταύρου** (απεβίωσε στις 12 Ιανουαρίου 2020) ήταν βουλευτής της Νέας Δημοκρατίας και δικηγόρος στον Άρειο Πάγο.

Σπούδασε νομικά και πολιτικές επιστήμες στη Νομική Σχολή Αθηνών.

Εξελέγη βουλευτής Αττικής με τη Νέα Δημοκρατία στις εκλογές του 1985, 1989, 1990, 1996, 2004 και του 2007. Διετέλεσε υφυπουργός Γεωργίας της κυβέρνησης Κωνσταντίνου Μητσοτάκη την περίοδο 3 Δεκεμβρίου 1992 - 13 Οκτωβρίου 1993.

Το 2012 προσχώρησε στο κόμμα «Δημοκρατική Συμμαχία», με το οποίο και πολιτεύτηκε.

## Παραπομπές


Κατηγορία:Βουλευτές Υπολοίπου Αττικής
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Γεωργίας
Μιλτιάδης Βέρρας

Ο **Μιλτιάδης Βέρρας** είναι Έλληνας πολιτικός και πρώην βουλευτής Αχαΐας με το ΠΑΣΟΚ. Εξελέγη δύο φορές βουλευτής, στις εκλογές της 7ης Μαρτίου 2004 και της 16ης Σεπτεμβρίου 2007. 

Γεννήθηκε στο Φαρραί Αχαΐας το 1949 και έχει δύο κόρες. Είναι απόφοιτος ιατρικής και εργάζεται ως μαιευτήρας, χειρουργός, γυναικολόγος.  Ήταν πρόεδρος του ιατρικού συλλόγου Πάτρας για την περίοδο 25/8/1999 – 18/9/2003. 

## Παραπομπές


Κατηγορία:Βουλευτές Αχαΐας
Κατηγορία:Βουλευτές εκλεγμένοι με το ΠΑΣΟΚ
Decet Romanum Pontificem

μικρογραφία|280px|''Το Διάταγμα Decet Romanum Pontificem''
Το **Decet Romanum Pontificem** είναι ένα παπικό διάταγμα αφορισμού που εκδόθηκε στις 3 Ιανουαρίου 1521. Με αυτό ολοκλήρωσε ο Πάπας Λέων Ι΄ τον απειλούμενο στο διάταγμά του *Exsurge Domine* αφορισμό του Μαρτίνου Λούθηρου, αφού ο Λούθηρος δεν προέβη σε καμία πράξη ανάκλησης των Θέσεών του, όπως απαιτούσε το διάταγμα εκείνο. Με το ίδιο διάταγμα, ο Λούθηρος και οι οπαδοί του χαρακτηρίζονται αιρετικοί .

## Σπουδαιότητα
Με τον αφορισμό του Λούθηρου απορρίπτεται οριστικά ο δρόμος μιας εσωτερικής μεταρρύθμισης της Εκκλησίας. Με αυτόν ο Πάπας δίνει αρνητική διάσταση στην διάσπαση που οδήγησε στην ομολογιακή ανεξαρτησία των μεταρρυθμιστικών εκκλησιών. Η θετική μορφοποίηση της Μεταρρύθμισης μέχρι την Ομολογία της Αυγούστας του 1530 μπορεί επίσης να ερμηνευθεί ως αναγκαία αντίδραση στη νέα κατάσταση με εκπεφρασμένη την αντίθεση προς τον Πάπα. Ο διωγμός των οπαδών της Μεταρρύθμισης που ξεκίνησε το διάταγμα απέτυχε, αντίθετα με προηγούμενες διώξεις μεταρρυθμιστικών κινημάτων της Εκκλησίας. Ο κύριος λόγος γι 'αυτό ήταν η πολιτική κατάσταση στην Αγία Ρωμαϊκή Αυτοκρατορία την εποχή εκείνη.

Ο αφορισμός του Λούθηρου δεν ήρθη ποτέ. Δεδομένου ότι δεν συνηθίζεται στην Καθολική Εκκλησία να αίρεται αφορισμός μετά θάνατον, και καθώς η αποκήρυξη του Λούθηρου περιλαμβάνει την καταδίκη και των διδασκαλιών του, αντίθετες προσπάθειες όπως το Μνημόνιο του Βορμς του 1971, για παράδειγμα, έχουν μέχρι στιγμής αποτύχει.

## Εξωτερικοί σύνδεσμοι

* Το Διάταγμα «''DECET ROMANUM PONTIFICEM''» του Πάπα Λέοντα Ι΄ περί αφορισμού του Μαρτίνου Λούθηρου. (Αντίγραφο της 25ης Σεπτεμβρίου 2006 στο Internet Archive) Αρχεία του Βατικανού, Ιστορικά έγγραφα.

Κατηγορία:Λουθηρανισμός
Κατηγορία:Μαρτίνος Λούθηρος
Κατηγορία:Παπικές βούλες
Beautiful Life (τραγούδι του Ace of Base)

Το **Beautiful Life** είναι ένα τραγούδι της σουηδικής μπάντας Ace of Base, το οποίο κυκλοφόρησε στις 20 Οκτωβρίου 1995. Το τραγούδι έφτασε μέχρι την 3η θέση στα τσαρτς στον Καναδά, ενώ έφτασε μέχρι τη 15η θέση στο Billboard Hot 100 στις ΗΠΑ και στο Ηνωμένο Βασίλειο. Επιπλέον, έφτασε στις πρώτες δέκα θέσεις των τσαρτς στη Δανία, τη Φινλανδία, τη Γαλλία και την Ουγγαρία, και στις πρώτες 20 θέσεις των τσαρτς στο Βέλγιο, τη Γερμανία, την Ιρλανδία και τη Σκωτία.

Κατηγορία:Τραγούδια του 1995
Βασίλης Αγοράστης

-->
}}Ο **Βασίλης Αγοράστης** (1930-2015) του Αθανασίου, ήταν Έλληνας δικηγόρος και πολιτικός, που διετέλεσε βουλευτής Λάρισας από το 1977 ως το 1989 με το ΠΑΣΟΚ και νωρίτερα δήμαρχος Ελασσόνας από το 1975 ως το 1977.

## Βιογραφικά στοιχεία
Καταγόταν από τη Σαμαρίνα. Ακολούθησε νομικές σπουδές και άσκησε το δικηγορικό επάγγελμα. Εντάχθηκε από πολύ νωρίς στην ΕΔΑ και στη συνέχεια στο ΠΑΣΟΚ.  Εξελέγη για πρώτη φορά δήμαρχος Ελασσόνας στις εκλογές του 1975 και τον Ιούλιο της ίδιας χρονιάς ορκίστηκε ως ο πρώτος αιρετός δήμαρχος Ελασσόνας μεταπολιτευτικά. Παραιτήθηκε από δήμαρχος το 1977, καθώς κατήλθε ως υποψήφιος στις βουλευτικές εκλογές του 1977 με το ΠΑΣΟΚ. Εξελέγη βουλευτής στη Λάρισα και επανεξελέγη το 1981 και το 1985. 

Πέθανε σε ηλικία 85 ετών στις 12 Ιανουαρίου 2015.  Κηδεύτηκε από τον ιερό ναό του Αγίυ Δημητρίου στην Ελασσόνα. Ήταν παντρεμένος με τη φιλόλογο Ελένη Γιούλη και απέκτησαν έναν γιο, μία κόρη και 4 εγγόνια. 

Μετά το θάνατό του δόθηκε το όνομά του στην πλατεία Ειρήνης (γνωστής στους Ελασσονίτες με την ονομασία Σιταροπάζαρο), με απόφαση του Δήμου Ελασσόνας.

## Παραπομπές


Κατηγορία:Βουλευτές Λάρισας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Δήμαρχοι Ελασσόνας
Episode 2 (Twin Peaks)

To “Επεισόδιο 2”, επίσης γνωστός ως “Ζεν ή Η Ικανότητα Του Να Πιάσεις Έναν Δολοφόνο”είναι το τρίτο επεισόδιο του πρώτου κύκλου της αμερικανικής τηλεοπτικής σειράς μυστηρίου Ο ύποπτος κόσμος του Τουίν Πικς. Το επεισόδιο ήταν γραμμένο από τους δημιουργούς της σειράς Ντέιβιντ Λιντς και Mark Frost, και σκηνοθετημένο από τον Lynch. Περιέχει τους τακτικούς της σειράς Κάιλ ΜακΛάχλαν, Μάικλ Όντκιν, Ρέι Γουάις and Ρίτσαρντ Μπέιμερ και παρουσιάζει τον Μάικλ Τζ. Άντερσον ως Τον Άντρα Από Ένα Άλλο Μέρος, τον Μιγκέλ Φέρρερ ως τον Άλμπερτ Ρόζενφιλντ και τον Ντέιβιντ Πάτρικ Κέλλυ ως τον Τζέρρυ Χορν.

O Ύποπτος Κόσμος Του Τουίν Πικς ασχολείται με την έρευνα της δολοφονίας της μαθήτριας Λόρα Πάλμερ (Σέριλ Λί), στην μικρή επαρχιακή περιοχή της πολιτείας της Ουάσινγκτον από την οποία πήρε το όνομά της και η σειρά. Σε αυτό το επεισόδιο ο ερευνητής του FBI Ντέιλ Κούπερ (ΜακΛάχλαν) λέει στον Σερίφη Τρούμαν και τους αστυνομικούς μια νέα μέθοδο περιορισμού του αριθμού των υπόπτων για τη δολοφονία της Πάλμερ. Στο μεταξύ, ο κυνικός συνάδελφος του Κούπερ, Άλμπερτ Ρόζενφιλντ φτάνει στην πόλη και ο Κούπερ έχει ένα παράξενο όνειρο που ανεβάζει την έρευνα σε νέο επίπεδο.

Το “Επεισόδιο 2” πρώτα αναμεταδόθηκε στις 19 Απριλίου, 1990, στο κανάλι ABC και είχε κοινό του 19.2 εκατομμυρίων νοικοκυριών στις Ηνωμένες Πολιτείες, το οποίο ισοδυναμεί με 21% του διαθέσιμου κοινού. Το “Επεισόδιο 2” έχει γινει αρεστό στο κοινό από την πρώτη του αναμετάδοση και θεωρείται από τους κριτικούς ως πρωτοποριακό επεισόδιο τηλεόρασης. Από τότε έχει επηρεάσει και έχει γίνει παροδία από πολλαπλές μεταγενέστερες σειρές. Οι ακαδημαϊκές αναγνώσεις του επεισοδίου έχουν επισημάνει την απεικόνισή του για την ευρετική, a priori γνώση και τις σεξουαλικές απόψεις των ενεργειών πολλών χαρακτήρων.

## Πλοκή

### Ιστορικό
Η μικρή φανταστική πόλη Twin Peaks της Ουάσιγκτον έχει συγκλονιστεί από τη δολοφονία της μαθήτριας Λόρα Πάλμερ και την απόπειρα δολοφονίας του συμμαθητή της Ρονέτ Παλάσκι. Ο ειδικός πράκτορας του Ομοσπονδιακού Γραφείου Ερευνών Ντέιλ Κούπερ έρχεται στην πόλη για να ερευνήσει και η αρχική καχυποψία έχει πέσει στον φίλο του Πάλμερ Μπόμπι Μπριγκς και στον άντρα με τον οποίο απάτησε τον Μπριγκς, Τζέιμς Χάρλεϊ. Ωστόσο, άλλοι κάτοικοι της πόλης έχουν τις δικές τους υποψίες: ο βίαιος οδηγός φορτηγών που ασχολείται με τα ναρκωτικά Λέο Τζόνσον θεωρείται πιθανός ύποπτος.   

Κατηγορία:Αμερικανικές τηλεοπτικές σειρές
Τεχνητή Λίμνη Αγίας Μαρίνας

Η **Τεχνητή Λίμνη Αγίας Μαρίνας** είναι τεχνητή λίμνη στην Επαρχία Πάφου στην Κύπρο. Η λίμνη βρίσκεται στην Αγία Μαρίνα Χρυσοχούς.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε λιθόρριπτο φράγμα, η κατασκευή του οποίου ολοκληρώθηκε το 1965. Την ίδια χρονιά λειτούργησε η τεχνητή λίμνη (ταμιευτήρας).

Η Τεχνητή Λίμνη Αγίας Μαρίνας έχει χωρητικότητα 0,298 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Ξερός. Η Τεχνητή Λίμνη Αγίας Μαρίνας κατασκευάστηκε για να εξυπηρετεί αρδευτικούς σκοπούς.

Η Τεχνητή Λίμνη Αγίας Μαρίνας υπερχείλισε:

* στις 17 Ιανουαρίου 2019
* στις 12 Ιανουαρίου 2020

Η Τεχνητή Λίμνη Αγίας Μαρίνας εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Αρμίνου υπάρχουν τα εξής είδη ψαριών: λαβράκι, αλβούρνος, γατόψαρο, κυπρίνος, κουνουπιέρης και κοκκινοφτέρα.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Πάφου
Κατηγορία:Τεχνητές λίμνες της Κύπρου
Κατηγορία:Αγία Μαρίνα Χρυσοχούς